Muide. Praegu on umbes kell üks öösel, pühapäeva, folk on läbi. Meie kodus Viljandi lossimägedes on aknad öösse avatud ja kusagilt tuleb torupillimuusikat, järve äärest vist, või lossimägedest. Me kolisime siia linna suuresti tänu sellele, et siin selliseid helisid kuulda võib keskmisest ehk  sagedamini ka igapäevaselt   . Purjus karjeid pole praegu kuulda (eile öösel oli, jah). Siin istudes ja kirjutades kumab minus sees veel see paari tunni tagune festivali lõpupeo energia: naeratavad näod ja selged silmad.